Ettepanek: NÕUKOGU MÄÄRUS, millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine ning millega tunnistatakse kehtetuks nõukogu määrus (EÜ) nr 7/2010 /* COM/2013/0775 final - 2013/0383 (NLE) */





SELETUSKIRI 1. ETTEPANEKU TAUST Ühepoolseid Euroopa Liidu tariifikvoote on vaja selliste toodete puhul, mida ei toodeta liidus piisavalt, et rahuldada liidu töötleva tööstuse vajadusi jooksval kvoodi kehtivusajal. Vastuseks mitme liikmesriigi taotlustele kaalus komisjon koos asjaomaste valitsuste ekspertidega teatavaid põllumajandus- ja tööstustooteid hõlmavate ühepoolsete tariifikvootide avamist. Nõukogu võttis 22. detsembril 2009. aastal vastu määruse (EL) nr 7/2010, millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine, et liidu nõudlust kõnealuste toodete järele saaks täita kõige soodsamatel tingimustel. Kõnealusesse määrusesse tehtud arvukaid muudatusi ning komisjoni läbipaistvuspoliitikat silmas pidades tuleks määrus asendada käesoleva ettepanekuga. Seetõttu tuleks vajalikele kogustele avada liidu tariifikvoodid ühise tollitariifistiku ühepoolse tollimaksu nullmääraga või vähendatud tollimaksumääraga, häirimata seejuures kõnealuste toodete turgusid. Tollitariifistiku majandusküsimuste töörühma koosolekul peetud arutelud näitasid, et liikmesriigid on nõus avama kvoodid määruse ettepanekuga hõlmatud toodetele, häirimata seejuures kõnealuste toodete turgusid. Ettepanek on kooskõlas põllumajandus-, kaubandus-, ettevõtlus-, arengu- ja välispoliitikaga. Eelkõige ei rakendata käesolevat ettepanekut ELiga sooduskaubanduslepingud (nt üldine soodustuste süsteem, AKV süsteem, kandidaatriigid või potentsiaalsed kandidaatriigid) sõlminud riikide arvelt. 2. KONSULTEERIMINE HUVITATUD ISIKUTEGA JA MÕJU HINDAMINE Konsulteeriti tollitariifistiku majandusküsimuste töörühmaga, kes esindab kõigi liikmesriikide tootmisharusid. Kõik loetletud kvoodid on töörühmas saavutatud kokkuleppe tulemus. Märkimisväärseid pöördumatute tagajärgedega riske ei ole nimetatud. Käesolev ettepanek läbib talitustevahelise konsultatsioonimenetluse ja see avaldatakse pärast vastuvõtmist nõukogus. 3. ETTEPANEKU ÕIGUSLIK KÜLG Nõukogu määrus (millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine), mille õiguslik alus on Euroopa Liidu toimimise lepingu artikkel 31. Vastavalt kõnealusele artiklile kinnitab nõukogu ühepoolsete tariifikvootide kohaldamise komisjoni ettepaneku põhjal kvalifitseeritud häälteenamusega. Ettepanek tehakse liidu ainupädevusse kuuluvas valdkonnas. Subsidiaarsuse põhimõtet seetõttu ei kohaldata. Meetmed on kooskõlas põhimõtetega, mille eesmärk on lihtsustada menetlusi väliskaubandusega tegelevate ettevõtjate jaoks, ning komisjoni 2011. aasta teatisega ühepoolsete tariifide peatamise ja kvootide kohaldamise kohta (ELT C 363, 13.12.2011, lk 6). 4. MÕJU EELARVELE Saamata jäävad tollimaksud kogusummas 64 900 000 eurot. 2013/0383 (NLE) Ettepanek: NÕUKOGU MÄÄRUS, millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine ning millega tunnistatakse kehtetuks nõukogu määrus (EÜ) nr 7/2010 EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 31, võttes arvesse Euroopa Komisjoni ettepanekut ning arvestades järgmist: (1) Teatavate põllumajandus- ja tööstustoodete tootmine liidus on liidu töötleva tööstuse vajaduste rahuldamiseks ebapiisav. Seepärast sõltub liidu varustamine seda liiki toodetega olulisel määral impordist, mis lähtub kolmandatest riikidest. Liidu pakilisimad vajadused kõnealuste toodete järele tuleks rahuldada viivitamata kõige soodsamatel tingimustel. Seepärast tuleks vajalikus ulatuses avada liidu tollimaksu soodusmääraga tariifikvoodid, võttes arvesse vajadust mitte häirida selliste toodete turge ega raskendada vastava tootmise alustamist või arendamist liidus. (2) Kõigile liidu importijatele on vaja tagada kõnealuste kvootide võrdne ja pidev kasutusvõimalus ning tagada kvootide jaoks ettenähtud maksumäärade katkematu kohaldamine kogu asjaomaste toodete impordi suhtes kõikidesse liikmesriikidesse kuni nimetatud kvootide ammendumiseni. (3) Komisjoni määrusega (EMÜ) nr 2454/93[1] on ette nähtud tariifikvootide haldamise süsteem, mis tagab võrdse ja pideva juurdepääsu kvootidele ning kvootide jaoks ette nähtud maksumäärade katkematu kohaldamise ja järgib deklaratsioonide vabasse ringlusse lubamise aktsepteerimise kuupäevade kronoloogilist järjekorda. Seepärast peaksid käesoleva määrusega avatud tariifikvoote haldama komisjon ja liikmesriigid vastavalt kõnealusele süsteemile. (4) Kvootide mahud on enamasti väljendatud tonnides. Teatavate toodete puhul, mille jaoks on avatud ühepoolne tariifikvoot, on kvoodi maht väljendatud muudes mõõtühikutes. Juhul kui kõnealuste toodete suhtes ei ole nõukogu määruse (EMÜ) nr 2658/87[2] I lisas sisalduvas kombineeritud nomenklatuuris täpsustatud täiendavat mõõtühikut, võib jääda selgusetuks, millist mõõtühikut kasutatakse. Selguse huvides ja kvootide paremaks haldamiseks on vaja sätestada, et kõnealuste ühepoolsete tariifikvootide kasutamiseks sisestatakse kaupade vabasse ringlusse lubamise tollideklaratsiooni imporditud toodete täpne kogus, kasutades kõnealuste toodete kvoodi mahu mõõtühikut, mis on sätestatud käesoleva määruse lisas. (5) Nõukogu määrust (EL) nr 7/2010[3] on muudetud mitmeid kordi. Läbipaistvuse huvides ja selleks, et hõlbustada ettevõtjatel järgida kaupu, mille suhtes kohaldatakse ühepoolseid tariifikvoote, peetakse asjakohaseks määrus (EL) nr 7/2010 tervikuna asendada. (6) Kooskõlas proportsionaalsuse põhimõttega on liikmesriikide ja kolmandate riikide vahelise kaubanduse edendamise põhieesmärgi saavutamiseks vajalik ja asjakohane sätestada eeskirjad, et tasakaalustada ettevõtjate ärihuvisid liidus ilma ELi WTO-loendit muutmata. Käesolevas määruses piirdutakse sellega, mis on vajalik eesmärkide saavutamiseks kooskõlas Euroopa Liidu lepingu artikli 5 lõikega 4. (7) Kuna tariifikvoodid peavad jõustuma 1. jaanuaril 2014, tuleks käesolevat määrust kohaldada alates samast kuupäevast ning see peaks jõustuma viivitamata, ON VASTU VÕTNUD KÄESOLEVA MÄÄRUSE: Artikkel 1 Lisas loetletud toodete ühepoolsed liidu tariifikvoodid avatakse sellisteks ajavahemikeks, selliste tollimaksumääradega ning sellistes mahtudes nagu lisas näidatud, samal ajal kui ühise tollitariifistiku ühepoolsed maksumäärad peatatakse. Artikkel 2 Artiklis 1 osutatud tariifikvoote haldab komisjon vastavalt määruse (EMÜ) nr 2454/93 artiklitele 308a, 308b ja 308c. Artikkel 3 Vabasse ringlusse lubamise deklaratsiooni esitamisel, mis hõlmab käesolevas määruses nimetatud toodet, mille kvoodimaht on väljendatud muu mõõtühiku abil kui toote mass tonnides või kilogrammides või toote väärtus, kui toote suhtes ei ole nõukogu määruse (EMÜ) nr 2658/87 I lisas sisalduvas kombineeritud nomenklatuuris sätestatud täiendavat mõõtühikut, tuleb imporditavate toodete täpne kogus märkida kõnealuse deklaratsiooni lahtrisse 41: „Täiendavad mõõtühikud”, kasutades käesoleva määruse lisas asjakohaste toodete kvoodimahu suhtes kehtestatud mõõtühikut. Artikkel 4 Käesolev määrus jõustub selle Euroopa Liidu Teatajas avaldamise päeval. Määrust kohaldatakse alates 1. jaanuarist 2014. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja FINANTSSELGITUS ETTEPANEKUTE KOHTA, MILLE MÕJU EELARVELE PIIRDUB AINULT TULUDE POOLEGA 1. ETTEPANEKU NIMETUS Nõukogu määrus, millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine ning millega tunnistatakse kehtetuks nõukogu määrus (EÜ) nr 7/2010 2. EELARVEREAD Peatükk ja artikkel: peatükk 12, artikkel 120. Aastaks 2014 eelarvestatud summa: 18 086 400 000 eurot (EA 2014) 3. FINANTSMÕJU ¨Ettepanekul puudub finantsmõju X Ettepanekul puudub finantsmõju kuludele, kuid sellel on finantsmõju tuludele. Mõju on järgmine: (miljonites eurodes ühe kümnendkoha täpsusega) Eelarverida || Tulu[4] || 12kuuline periood, alates pp/kk/aaaa || [Aasta: 2014. Artikkel 120 || Mõju omavahenditele || 1.1.2014 || - 64,9 (miljonites eurodes ühe kümnendkoha täpsusega) Käesoleva määruse ettepaneku kohasest ühepoolsest tariifikvoodist tulenevate 2014. aastal saamata jäävate tollimaksude kogusumma on hinnanguliselt 86,5 miljonit eurot. Eespool toodu alusel võib käesolevast määrusest tulenevat tulude vähenemist hinnata järgmiselt: 86,5 miljon eurot (brutoväärtuses, sissenõudmiskulud kaasa arvatud) × 0,75 = 64,9 miljonit eurot aastas alates 1. jaanuarist 2014. 4. Pettusevastased meetmed Mõnede käesoleva nõukogu määrusega hõlmatud toodete lõppkasutust kontrollitakse kooskõlas komisjoni määruse (EMÜ) nr 2454/93 artiklitega 291–300. [1] Komisjoni määrus (EMÜ) nr 2454/93, 2. juuli 1993, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (EÜT L 253, 11.10.1993, lk 1). [2] Nõukogu määrus (EMÜ) nr 2658/87, 23. juuli 1987, tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1). [3] Nõukogu määrus (EÜ) nr 7/2010, 22. detsember 2009, millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine (ELT L 3, 7.1.2010, lk 1). [4] Traditsiooniliste omavahendite (põllumajandussaaduste tollimaksud, suhkru- ja tollimaksud) korral peab olema märgitud netosumma, st brutosumma pärast 25 % sissenõudmiskulude mahaarvamist. LISA Jrk-nr || CN-kood || TARIC || Kauba kirjeldus || Kvoodi kehtivusaeg || Kvoodi maht || Kvoodi tollimaksumäär (%) 09,2849 || ex 0710 80 69 || 10 || Valmistoitude tootmiseks ette nähtud keetmata või vees või aurus keedetud külmutatud seened liigist Auricularia polytricha (1)(2) || 1.1.–31.12. || 700 tonni || 0 % 09.2663 || ex 1104 29 17 || 10 || Jahvatatud sorgoterad, mis on puisteisolatsiooni pakendamisvahendite valmistamisel kasutamiseks vähemalt kroovitud ja idutatud (1) || 1.1.–31.12. || 1 500 tonni || 0 % 09.2664 || ex 2008 60 19 ex 2008 60 39 || 30 30 || Maguskirsid piirituselisandiga, suhkruta või suhkrusisaldusega 9 massiprotsent, läbimõõduga kuni 19,9 mm, kiviga, kasutamiseks šokolaaditoodetes (1) || 1.1.–31.12. || 1 000 tonni || 10 % (3) 09.2913 || ex 2401 10 35 ex 2401 10 70 ex 2401 10 95 ex 2401 10 95 ex 2401 10 95 ex 2401 20 35 ex 2401 20 70 ex 2401 20 95 ex 2401 20 95 ex 2401 20 95 || 91 10 11 21 91 91 10 11 21 91 || Valmislõigatud või lõikamata töötlemata looduslik tubakas, mille tolliväärtus on vähemalt 450 eurot 100 kg netomassi kohta, ümbris- või kattelehtedena kasutamiseks alamrubriiki 2402 10 00 kuuluvate toodete valmistamisel (1) || 1.1.–31.12. || 6 000 tonni || 0 % 09.2928 || ex 2811 22 00 || 40 || Ränidioksiidtäidis graanulite kujul, ränidioksiidisisaldusega vähemalt 97 % || 1.1.–31.12. || 1 700 tonni || 0 % 09.2703 || ex 2825 30 00 || 10 || Vanaadiumoksiidid ja -hüdroksiidid, mis on mõeldud ainult sulamite valmistamiseks (1) || 1.1.–31.12. || 13 000 tonni || 0 % 09.2806 || ex 2825 90 40 || 30 || Volframtrioksiid, sealhulgas sinine volframoksiid (CAS RN 1314-35-8 + 39318-18-8) || 1.1.-31.12. || 12 000 tonni || 0 % 09.2929 || 2903 22 00 || || Trikloroetüleen (CAS RN 79-01-6) || 1.1.–31.12. || 10 000 tonni || 0 % 09.2837 || ex 2903 79 90 || 10 || Bromoklorometaan (CAS RN 74-97-5) || 1.1.–31.12. || 600 tonni || 0 % 09.2933 || ex 2903 99 90 || 30 || 1,3-diklorobenseen (CAS RN 541-73-1) || 1.1.-31.12. || 2 600 tonni || 0 % 09.2950 || ex 2905 59 98 || 10 || 2-klooretanool, alamrubriiki 4002 99 90 kuuluvate vedelate tioplastide valmistamiseks, (CAS RN 107-07-3) (1) || 1.1.–31.12. || 15 000 tonni || 0 % 09.2851 || ex 2907 12 00 || 10 || O-kresool puhtusastmega vähemalt 98,5 % massist (CAS RN 95-48-7) || 1.1.–31.12. || 20 000 tonni || 0 % 09.2624 || 2912 42 00 || || Etüülvanilliin (3-etoksü-4-hüdroksübensaldehüüd) (CAS RN 121-32-4) || 1.1.–31.12. || 950 tonni || 0 % 09.2852 || ex 2914 29 00 || 60 || Tsüklopropüül metüülketoon (CAS RN 765-43-5) || 1.1.–31.12. || 300 tonni || 0 % 09.2638 || ex 2915 21 00 || 10 || Äädikhape puhtusega vähemalt 99 % massist (CAS RN 64-19-7) || 1.1.–31.12. || 1 000 000 tonni || 0 % 09.2972 || 2915 24 00 || || Atseetanhüdriid (CAS RN 108-24-7) || 1.1.–31.12. || 20 000 tonni || 0 % 09.2665 || ex 2916 19 95 || 30 || Kaalium-(E,E)-heksa-2,4-dienaat (CAS RN 24634-61-5) || 1.1.–31.12. || 8 000 tonni || 0 % 09.2769 || ex 2917 13 90 || 10 || Dimetüülsebatsaat (CAS RN 106-79-6) || 1.1.–31.12. || 1 000 tonni || 0 % 09.2634 || ex 2917 19 90 || 40 || Dodekaandihape, puhtusega vähemalt 98,5 % massist (CAS RN693-23-2) || 1.1.-31.12. || 4 600 tonni || 0 % 09.2808 || ex 2918 22 00 || 10 || o-atsetüülsalitsüülhape (CAS RN 50-78-2) || 1.1.–31.12. || 120 tonni || 0 % 09.2975 || ex 2918 30 00 || 10 || Bensofenoon-3,3′,4,4′-tetrakarboksüüldianhüdriid (CAS RN 2421-28-5) || 1.1.–31.12. || 1 000 tonni || 0 % 09.2602 || ex 2921 51 19 || 10 || o-fenüleendiamiin (CAS RN 95-54-5) || 1.1.–31.12. || 1 800 tonni || 0 % 09.2854 || ex 2924 19 00 || 85 || 3-jodoprop-2-ünüül N-butüülkarbamaat (CAS RN 55406-53-6) || 1.1.–31.12. || 1 300 tonni || 0 % 09.2977 || 2926 10 00 || || Akrüülnitriil (CAS RN 107-13-1) || 1.1.–31.12. || 75 000 tonni || 0 % 09.2856 || ex 2926 90 95 || 84 || 2-Nitro-4(trifluorometüül)bensonitriil (CAS RN 778-94-9) || 1.1.–31.12. || 500 tonni || 0 % 09.2838 || ex 2927 00 00 || 85 || C,C’-asodi(formamiid) (CAS RN 123-77-3), mille omadused on järgmised: — || pH 6,5–7,5 ja — || semikarbasiidi (CAS RN 57-56-7) sisaldus kuni 1 500 mg/kg, määratud vedelikkromatograafia-massispektromeetria (LC-MS) abil, — || lagunemistemperatuur vahemikus 195 –205 °C, — || suhteline tihedus 1,64 –1,66 ja — || põlemissoojus 215–220 kcal/mol 1.1.–31.12. 100 tonni 0 % 09.2603 || ex 2930 90 99 || 79 || Bis(3-trietoksüsilüülpropüül)tetrasulfiid (CAS RN 40372-72-3) || 1.1.–31.12. || 9 000 tonni || 0 % 09,2955 || ex 2932 19 00 || 60 || Flurtamoon (ISO) (CAS RN 96525-23-4) || 1.1.–31.12. || 300 tonni || 0 % 09.2812 || ex 2932 20 90 || 77 || Heksaan-6-oliid (CAS RN 502-44-3) || 1.1.–31.12. || 4 000 tonni || 0 % 09.2858 || 2932 93 00 || || Piperonaal (CAS RN 120-57-0) || 1.1.–31.12. || 220 tonni || 0 % 09.2860 || ex 2933 69 80 || 30 || 1,3,5-Tris[(3-(dimetüülamino)propüül]heksahüdro-1,3,5-triasiin (CAS RN 15875-13-5) || 1.1.-31.12. || 300 tonni || 0 % 09.2658 || ex 2933 99 80 || 73 || 5-(Atsetoatsetüülamino)bensimidasoloon (CAS RN 26576-46-5) || 1.1.–31.12. || 200 tonni || 0 % 09.2945 || ex 2940 00 00 || 20 || D-ksüloos (CAS RN 58–86-6) || 1.1.–31.12. || 400 tonni || 0 % 09.2862 || ex 3105 40 00 || 10 || Monoammooniumfosfaat (CAS RN 7722-76-1) || 1.1.–31.12.2014 || 45 000 tonni || 0 % 09.2666 || ex 3204 17 00 || 55 || Värvaine C.I. Pigment Red 169 (CAS RN 12237-63-7) || 1.1.–31.12. || 40 tonni || 0 % 09.2659 || ex 3802 90 00 || 19 || Kaltsineeritud soodaga läbikuumutatud diatomiit || 1.1.–31.12. || 30 000 tonni || 0 % 09.2908 || ex 3804 00 00 || 10 || Naatriumlignosulfonaat || 1.1.–31.12. || 40 000 tonni || 0 % 09.2889 || 3805 10 90 || || Sulfaattärpentin || 1.1.–31.12. || 25 000 tonni || 0 % 09.2935 || ex 3806 10 00 || 10 || Värskelt ekstraheeritud õlivaikudest saadud kampol ja vaikhapped || 1.1.–31.12. || 280 000 tonni || 0 % 09.2814 || ex 3815 90 90 || 76 || Titaandioksiidist ja volframtrioksiidist koosnev katalüsaator || 1.1.–31.12. || 3 000 tonni || 0 % 09.2829 || ex 3824 90 97 || 19 || Puidust loodusliku vaigu ekstraheerimisel saadud jääkainete alifaatsetes lahustites lahustumatu tonniahke ekstrakt, millel on järgmised omadused: — || vaikhappe sisaldus kuni 30 massiprotsenti — || happearv kuni 110 ning — || sulamistemperatuur 100° C või rohkem 1.1.–31.12. 1 600 tonni 0 % 09.2907 || ex 3824 90 97 || 86 || Pulbriline fütosteroolide segu, mis sisaldab: — || steroole vähemalt 75 % massist ja — || stanoole kuni 25 % massist ning mida kasutatakse stanoolide/steroolide või stanool-/steroolestrite tootmisel (1) 1.1.–31.12. 2 500 tonni 0 % 09,2644 || ex 3824 90 97 || 96 || Valmistis, mis sisaldab: — || 55 –78 % dimetüülglutaraati, — || 10 % või rohkem, kuid mitte üle 30 % dimetüüladipaati ning — || kuni 35 % dimetüülsuktsinaati 1.1.–31.12. 10 000 tonni 0 % 09,2140 || ex 3824 90 97 || 98 || Tertsiaarsete amiinide segu, mis sisaldab: — || 2,0–4,0 % massist N,N-dimetüül-1-oktaanamiini — || vähemalt 94 % massist N,N-dimetüül-1-dekaanamiini — || kuni 2 % massist N,N-dimetüül-1-dodekaanamiini 1.1.–31.12. 4 500 tonni 0 % 09.2660 || ex 3902 30 00 || 96 || Propüleen-etüleenkopolümeer, sulanult viskoossusega kuni 1700 mPa 190 °C juures, nagu on kindlaks määratud ASTM D 3236 meetodiga || 1.1.–31.12. || 500 tonni || 0 % 09.2639 || 3905 30 00 || || Polü(vinüülalkoholid), mis sisaldavad või ei sisalda hüdrolüüsimata atsetaatrühmi || 1.1.–31.12. || 18 000 tonni || 0 % 09,2930 || ex 3905 30 00 || 30 || Vinüülalkoholi kopolümeer, mis sisaldab hüdrolüüsimata atsetaatrühmasid ja metüleenbutaandihappe naatriumsoolasid (CAS RN 122625-12-1), kasutatakse termopaberi valmistamiseks || 1.1.–30.6. || 192 tonni || 0 % 09.2671 || ex 3905 99 90 || 81 || Polü(vinüülbutüraal) (CAS RN 63148-65-2), — || mis sisaldab hüdroksüülrühmi 17,5 –20 massiprotsenti ja — || mille osakeste mediaansuurus (D50) on suurem kui 0,6 mm 1.1.–31.12. 11 000 tonni 0 % 09.2616 || ex 3910 00 00 || 30 || Polüdimetüülsiloksaan, mille polümerisatsiooniaste on 2800 monomeeri (± 100) || 1.1.–31.12. || 1 300 tonni || 0 % 09.2816 || ex 3912 11 00 || 20 || Tselluloosatsetaadi helbed || 1.1.–31.12. || 75 000 tonni || 0 % 09.2864 || ex 3913 10 00 || 10 || Naatriumalginaat, eraldatud pruunvetikatest (CAS RN 9005-38-3) || 1.1.–31.12. || 1 000 tonni || 0 % 09.2641 || ex 3913 90 00 || 87 || Naatriumhüaluronaat, mittesteriilne, mille — || massikeskmine molekulmass (Mw) on kuni 900 000, — || endotoksiinisisaldus on kuni 0,008 endotoksiiniühikut (EÜ/mg), — || etanoolisisaldus on kuni 1 massiprotsent, — || etanoolisisaldus on kuni 0,5 massiprotsenti, 1.1.–31.12. 200 kg 0 % 09.2661 || ex 3920 51 00 || 50 || Polümetüülmetakrülaadi tahvlid, mis vastavad järgmistele standarditele: — || EN 4364 (MIL-P-5425E) ja DTD5592A või — || EN 4365 (MIL-P-8184) ja DTD5592A 1.1.–31.12. 100 tonni 0 % 09.2645 || ex 3921 14 00 || 20 || Regenereeritud tselluloosist vahtplastikplokk, mis on immutatud magneesiumkloriidi ja kvaternaarseid ammooniumühendeid sisaldava veega ja mille mõõtmed on 100 cm (± 10 cm) x 100 cm (± 10 cm) x 40 cm (± 5 cm) || 1.1.–31.12. || 1 300 tonni || 0 % 09.2818 || ex 6902 90 00 || 10 || Tulekindlad tellised järgmiste omadustega: — || servapikkus üle 300 mm ja — || TiO2 sisaldus mitte üle 1 massiprotsendi ja — || Al2O3 sisaldus mitte üle 0,4 massiprotsendi ja — || ruumala muutus 1700° C juures vähem kui 9 % 1.1.–31.12. 75 tonni 0 % 09,2628 || ex 7019 52 00 || 10 || Plastiga kaetud klaaskiust klaasriie, kaaluga 120 g/m2 (± 10 g/m2), mida tavaliselt kasutatakse kokkurullitavate ja raamitud putukavõrkude tootmiseks || 1.1.–31.12. || 3 000 000 m² || 0 % 09.2799 || ex 7202 49 90 || 10 || Ferrokroom, mille süsinikusisaldus on massist 1,5 % või rohkem, kuid mitte rohkem kui 4 % ja mille kroomisisaldus ei ületa 70 % massist || 1.1.–31.12. || 50 000 tonni || 0 % 09.2629 || ex 7616 99 90 ex 8302 49 00 || 85 91 || Alumiiniumist teleskoopkäepide, mida kasutatakse kohvrite valmistamiseks (1) || 1.1.–31.12. || 800 000 tükki || 0 % 09.2840 || ex 8104 30 00 || 20 || Magneesiumipulber: — || puhtusega 98 –99,5 massiprotsenti — || osakeste suurusega 0,2–0,8 mm 1.1.–31.12. 2 000 tonni 0 % 09.2642 || ex 8501 40 20 ex 8501 40 80 || 30 40 || Koost, mis koosneb järgmistest osadest: — || ühefaasiline vahelduvvoolu kommutaatormootor, väljundvõimsusega 480 – 1 400 W, sisendvõimsusega 900 – 1 600 W, välisläbimõõduga 119,8 –135,2 mm ja nimipöörlemiskiirusega 30 000 –50 000 pööret minutis, ning — || õhku sissejuhtiv ventilaator, kasutamiseks tolmuimejate valmistamisel (1) 1.1.–31.12. 120 000 tükki 0 % 09.2763 || ex 8501 40 80 || 30 || Ühefaasiline vahelduvvoolu kommutaatormootor, väljundvõimsusega rohkem kui 750 W ja sisendvõimsusega rohkem kui 1 600 W, kuid mitte üle 2 700 W, välisläbimõõduga rohkem kui 120 mm (± 0,2 mm), kuid mitte üle 135 mm (± 0,2 mm), nimipöörlemiskiirusega rohkem kui 30 000 pööret minutis, kuid mitte üle 50 000 pöörde minutis, varustatud õhuventilaatoriga, kasutatakse tolmuimejate tootmisel (1) || 1.1.–31.12. || 2 000 000 tükki || 0 % 09.2633 || ex 8504 40 82 || 20 || Elektrialaldi võimsusega kuni 1 kVA, mida kasutatakse alamrubriiki 8509 80 ja rubriiki 8510 kuuluvate toodete valmistamiseks (1) || 1.1.–31.12. || 4 500 000 tükki || 0 % 09.2643 || ex 8504 40 82 || 30 || Toitemoodul rubriikidesse 8521 ja 8528 kuuluvate kaupade valmistamiseks (1) || 1.1.–31.12. || 1 038 000 tükki || 0 % 09.2620 || ex 8526 91 20 || 20 || Asukohamääramisfunktsiooniga GPS-süsteemi koost, ilma ekraanita, massiga kuni 2 500 g || 1.1.–31.12. || 3 000 000 tükki || 0 % 09,2672 || ex 8529 90 92 ex 9405 40 39 || 75 70 || Trükkplaat valgusdioodidega: — || prismade/läätsedega varustatud või mitte, ning — || pistiku(te)ga varustatud või mitte, tagantvalgustuselementide tootmiseks rubriigi 8528 kaupade jaoks (1) 1.1.–31.12. 115 000 000 tükki 0 % 09.2003 || ex 8543 70 90 || 63 || Pingejuhitav sagedusgeneraator, mis koosneb aktiivsete ja passiivsete elementidega varustatud trükkmoodulist, mille mõõtmed ei ületa 30 mm x 30 mm || 1.1.–31.12. || 1 400 000 tükki || 0 % 09,2668 || ex 8714 91 10 ex 8714 91 10 || 21 31 || Süsinikkiududest ja kunstlikest vaikudest valmistatud jalgrattaraam, värvitud, lakitud ja/või poleeritud, kasutamiseks jalgrataste tootmisel (1) || 1.1.–31.12. || 76 000 tükki || 0 % 09.2669 || ex 8714 91 30 ex 8714 91 30 || 21 31 || Jalgratta esikahvel, valmistatud süsinikkiududest ja kunstlikest vaikudest, värvitud, lakitud ja/või poleeritud, kasutamiseks jalgrataste tootmisel (1) || 1.1.–31.12. || 52 000 tükki || 0 % 09.2631 || ex 9001 90 00 || 80 || Klaasist läätsed, prismad ja liimitud elemendid, kokku monteerimata, CN-koodide 9002, 9005, 9013 10 ja 9015 alla kuuluvate kaupade tootmiseks (1) || 1.1.–31.12. || 5 000 000 tükki || 0 % (1) Tollimaksude kohaldamine peatatakse vastavalt komisjoni määruse (EMÜ) nr 2454/93 artiklitele 291–300 (EÜT L 253, 11.10.1993, lk 1). (2) Meede ei ole lubatud, kui töötlejateks on jaemüügi- või toitlustusettevõtted. (3) Kohaldatakse koguselist tollimaksumäära.